recursal/SuperWikiNEXT-32B huggingface dataset:
**Suit** tai **shuit** ovat yksi Kiinan virallisesti tunnustamista 55:stä etnisestä vähemmistöstä. Vuoden 2000 väestönlaskennan mukaan heitä oli yhteensä 406 902. Vuoden 2010 väestönlaskennassa väestöryhmän kooksi kirjattiin 411 847. Suin kieli kuuluu sinotiibetiläisiin kieliin. Suiden omankielinen nimi *Ai Sui* tarkoittaa vesikansaa.

Asuinalue
---------

Suinainen Guizhousta.
Suiden suuri valtaosa asuu Helmijoen sivuhaarjoen Long- ja Duliujokien yläjuoksuilla. Noin 60 % asuu Qiannanin autonomisen prefektuurin Sandun suiden autonomisessa piirikunnassa Guizhoussa. Muualla Guizhoussa heitä asuu myös Rongjiangin, Libon, Dushanin, Duyunin ja Lipingin piirikunnissa. Guangxin autonomisen alueen puolella heitä asuu Nandanin ja Rongshuin piirikunnissa.

Historia
--------

Historioitsijoiden ja arkeologien mukaan suit polveutuvat historiallisesta louyueista eli liaoista. Suit ottivat oman nimityksensä käyttöön erottuakseen muista kansoista Ming-dynastian aikana 1200-1300-luvuilla. Näihin aikoihin he siirtyivät myös kaskiviljelystä han-kiinalaisilta omaksuttuun tapaan viljellä riisiä vedellä peitetyillä pelloilla. Han-kiinalaiset maanomistajat omistivat tavallisesti maan, jolla suit olivat vuokraviljelijöinä. Tilanne muuttui sittemmin Kiinan kommunistien noustua valtaan 1949 ja heidän toimeenpantuaan maatilojen kollektivisoimisen vuonna 1956.

Kulttuuri
---------

Suit ovat maanviljelijöitä ja he kasvattavat esimerkiksi riisiä, vehnää, rapsia, appelsiineja, sitruunoja ja muita hedelmiä. Proteiinia on saatu puolestaan kalastamalla. Suit ovat perinteisesti puhuneet suin kieltä, mutta kiina on sittemmin vallannut alaa etenkin nuoremman sukupolven keskuudessa. Myös suurin osa suita äidinkielenään puhuvista osaa kiinaa. Suilla on oma kirjoitusjärjestelmänsä, mutta sitä käytetään lähinnä uskonnollisissa menoissa. Uskonnoista suit harjoittavat buddhalaisuutta, taolaisuutta ja animismia. Muutamat tuhannet heistä ovat kääntyneet kristinuskoon protestanttisten ja katolilaisten lähetyssaarnaajien vaikutuksesta 1800- ja 1900-luvuilla.

* Suin kielen kirjoitusmerkkejä. Suin kielen kirjoitusmerkkejä.
* Suinaisten vaatteet. Suinaisten vaatteet.
* Suiden tekemä naamio museossa. Suiden tekemä naamio museossa.

Lähteet
-------

1. 1 2 3 4  Statistical Yearbook 2014: Table 25-19. Geographic Distribution of Population of Ethnic Minorities (Etnisten vähemmistöjen koko ja ryhmien tärkeimmät maakunnat Kiinan 2010 väestönlaskennan mukaan) stats.gov.cn. Viitattu 5.9.2016. (englanniksi)
2. ↑  Zheng Qian: *China's Ethnic Groups and Religions*, s. 19-22. Cengage Learning, 2010. ISBN 981-4319-76-7. (englanniksi)
3. 1 2 3  James S. Olson: *An ethnohistorical dictionary of China*, s. 309-310. Greenwood Press, 1998. ISBN 0–313–28853–4. (englanniksi)
Akseli Gallen-Kallela: *Velisurmaaja*
**Velisurmaaja** on suomalainen kansantaru ja tämän tarun päähenkilö. Tarussa on suomalaisessa kansanperinteessä melko harvinaisia maailmanlopun kuvauksia.

Tarun eri versiot poikkeavat jonkin verran toisistaan. Poika tulee äitinsä tai siskonsa luokse. Äiti tai sisko kysyy, miksi pojan saappaat ovat kuraiset. Poika vastaa sotkeneensa kenkänsä työnteossa. Äiti tai sisko kysyy, miksi pojan vaatteet ja miekka ovat veriset. Poika sanoo tappaneensa veljensä. Motiiviksi henkirikokselle hän sanoo joko: "Haukkui minua huoran pojaksi" tai mustasukkaisuuden: "Mintähen naistani nauratteli". Nainen kysyy, minne poika nyt joutuu. Poika sanoo menevänsä muille maille. Nainen kysyy pojalta yksitellen, miten hän aikoo auttaa kutakin perheenjäsentä. Poika ei osaa auttaa ketään, vaan sanoo perheen joutuvan kurjuuteen tai kiertolaisiksi.

Nainen kysyy lopuksi, milloin poika tulee takaisin. Poika ilmoittaa, että ei milloinkaan. Hän ei kuitenkaan sano tätä suoraan, vaan kertoo maailmanloppuun liittyviä ilmiöitä, ja sanoo palaavansa kun ne koittavat. Eri tarun versioissa erilaisia maailmanloppuun liittyviä ilmiöitä ovat höyhenen uppoaminen veteen, kiven kelluminen tai pyöriminen veden pinnalla, auringon paistaminen veden pohjasta tai pohjoisesta, tulen leimahdus idästä, taivaalta satava tuli, taivaan torvien soitto ja väriä vaihtavat linnut; valkeneva korppi ja mustuva hanhi. Selvästi kristillisiä aineksia ovat viimeinen tuomio ja Jeesuksen palaaminen.

Velisurmaaja-kansantarun kaltaista tarinaa on kerrottu Britteinsaarilla, missä se on tunnettu Edwardin balladina. Balladissa äiti kysyy pojaltaan, miksi tämän miekka on tahriutunut vereen. Poika valehtelee veren olevan hänen haukkansa verta, mutta lopulta myöntää surmanneensa veljensä. Pojan vaimo, lapset ja äiti joutuvat tarinassa heitteille. Myös Edwardin balladissa surmattu sukulainen sekä muut yksityiskohdat vaihtelevat. Skandinaviassa tunnetaan myös vastaava kertomus Sven i rosengård. Tässä tarinassa on mukana muiden piirteiden lisäksi myös viittaukset maailmanloppuun, esimerkiksi valkeneva korppi sekä mustuva joutsen.

Katso myös
----------

* Muinaissuomalaisten käsityksiä maailmanlopusta

Sanat
-----

Kantelemusic.com:

Lähteet
-------

* Suomen Kansan Vanhat Runot: esimerkiksi runot VI1 399, VIII 170, XIII1 1341

### Viitteet

1. ↑  Francis James Child, English and Scottish Popular Ballads, "Edward" *sacred-texts.com*.
2. ↑  E.G. Geijer: Sven i rosengård *skjaldesang.dk*.
Marokko, Timbuktun käskynhaltijakunta ja Songhaivaltakunnan rajat 1500-luvulla.
**Tarikh al-Sudan** ("Sudanin kronikka") on yksi tärkeimmistä keskiaikaisen Länsi-Sudanin historian lähteistä. Arabiankielisen teoksen on laatinut timbuktulainen oppinut Abd al-Sadi 1600-luvun puolivälissä.

Teos käsittelee etupäässä Songhaivaltakunnan historiaa 1400-luvun puolivälistä vuoden 1591 marokkolaisvalloitukseen saakka sekä sen jälkeistä Timbuktun armavaltiota vuoteen 1655. Se sisältää myös lyhyet kuvaukset aikaisemmista songhaidynastioista, Malin valtakunnasta ja tuaregeista sekä Timbuktun ja Djennén oppineiden ja pyhimysten elämäkertoja.

Al-Sadi mainitsee teoksessaan vain muutamia lähteitä. Kertomus 1600-luvun tapahtumista perustuu etupäässä hänen omiin tietoihinsa, joiden tukena ovat muistiinpanot ja armahallinnon asiakirjat. Tekijä siteeraa Ibn Battutaa, tuntemattoman tekijän *al-Hulal al-mawšiyaa* sekä Ahmad Baban timbuktulaisten oppineiden elämäkertakokoelmaa *Kifayat al-muhtajia*. Pitkä 35. luku on paikoin suoraan omaelämäkerrallinen.

Arabitaustaisen tekijän äidinkieli lienee ollut songhai. Kielellisistä puutteistaan huolimatta hänen tyylinsä on suoraviivainen ja vailla retorista liioittelua. Al-Sadi näkee tapahtumat oppineen muslimipapiston silmin, mikä heijastuu kielteisenä suhtautumisena songhaihallitsija Sunni Aliin ja ylistävänä kuvauksena Askia Muhammadista. Kronikkaa keventävät suulliseen kertomaperinteeseen perustuvat anekdootit ja dramatisoinnit.

*Tarikh al-Sudanista* on säilynyt useita kopioita ja se on tunnettu Euroopassa jo Heinrich Barthin tutkimusretkistä lähtien. Octave Houdas julkaisi kolmeen kopioon perustuvan ranskannoksen vuonna 1900. John Hunwickin tekemä teoksen alkuosan englanninnos ilmestyi ensimmäisen kerran vuonna 1999.

Toinen tärkeä Länsi-Sudanin historian lähde on 1500-luvun loppuun päättyvä *Tarikh al-fattaš*.

Lähteet
-------

* Hunwick, John O.: *Timbuktu and the Songhay Empire: Al-Sa'di's Ta'rikh al-Sudan down to 1613, and other contemporary documents*. Leiden & Boston: Brill, 2003. ISBN 90-04-12560-4.

### Viitteet

1. 1 2 3 4  Hunwick, s. lxiii–lxv.
2. ↑  Pascal James Imperato, Gavin H. Imperato: *Historical Dictionary of Mali, fourth edition*, s. 291. Lanham: Scarecrow Press, 2008. ISBN 978-0810856035.
3. ↑  Hunwick, s. xv–xix.
4. ↑  *The Encyclopaedia of Islam, new edition, volume X*, s. 298. Leiden: E.J. Brill, 2000. ISBN 90-04-11211-1.

Aiheesta muualla
----------------

* Octave Houdasin ranskannos
*Tämä artikkeli käsittelee taiteilijaa. Shi Tao käsittelee 1960-luvulla syntynyttä toimittajaa.*
**Shitao** (石濤, myös Daoji, Shih-t’ao tai Zhu Rueji, syntyi eri lähteiden mukaan noin 1638–1642, kuoli ennen vuotta 1720) oli kiinalainen taidemaalari. Hän oli sukua Ming-dynastialle. Kun mantsurialaiset valloittivat pääkaupungin vuonna 1644, Shitao pääsi pakenemaan ja meni jo nuorena buddhalaiseen luostariin. Vuonna 1690 hän siirtyi Pekingiin, mutta joutui lähtemään luostarista koska ei löytänyt sponsoria joka olisi tukenut hänen elämäänsä luostarissa. Shitao kääntyi taolaisuuteen vuonna 1693 ja muutti loppuiäkseen Yangzhouhun.

Shitao oli Qing-dynastian ajan tunnetuimpia taiteilijoita. Hän kehitti omaleimaista tyyliään eikä noudattanut orjallisesti vanhojen mestarien sääntöjä. Hän oli taitava monilla maalaustaiteen osa-alueilla, niin maisemien kuin kukkien, lintujen ja ihmishahmojen kuvaajana.

* 
* 
* 
* 
*

Lähteet
-------

1. 1 2  Shitao *Encyclopaedia Britannica*. Viitattu 5.10.2019.
2. 1 2  Shitao *China Online Museum*. Viitattu 5.10.2019.

Aiheesta muualla
----------------

* Kuvia tai muita tiedostoja aiheesta **Shitao** Wikimedia Commonsissa

* Wu Hung: Shitao (1642–1707) and the Traditional Chinese Conception of Ruins The British Academy

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
	+ 2
* ISNI
* VIAF
	+ 2
	+ 3
* WorldCat
	+ 2

 |
|  |
| Kansalliset | 
* Saksa
* Israel
* Yhdysvallat
* Tšekki
* Puola
* Ruotsi

 |
|  |
| Taiteenala | 
* Victoria
* RKD Artists
* ULAN

 |
|  |
| Muut | 
* Europeana
* IdRef

 |

 |
Nevado Sajama

CommonsCommons
Wikimedia Commonsissa on kuvia tai muita tiedostoja aiheesta **Sajaman kansallispuisto**.
**Sajaman kansallispuisto** on luonnonsuojelualue Bolivian lounaisosassa. Se sijaitsee Andeilla lähellä Chilen rajaa. Puistoon kuuluu Bolivian korkein vuorenhuippu, 6542-metrinen Nevado Sajama, joka on sammunut tulivuori. Siellä tavataan vikunjoiden ja laamojen laumoja sekä flamingoita.

Puisto on Bolivian vanhin suojelualue. Se perustettiin vuonna 1939 pääasiassa suojelemaan maailman korkeimmalla kasvavaa metsää, *Polylepis tarapacana* -kasvustoa. Bolivia on ehdottanut puistoa myös Unescon maailmanperintöluetteloon.

Puistossa on jäänteitä espanjalaisten tuloa edeltävältä ajalta: luolamaalauksia ja värikkäitä hautarakennuksia, joita kutsutaan nimellä *chullpa*.

Lähteet
-------

1. ↑  National Parks of Bolivia *Travel Bolivia*. Viitattu 10.2.2011. (englanniksi)
2. 1 2  Sajama National Park Tentative List. Unesco World Heritage Centre

Laguna Colorada sijaitsee Eduardo Avaroan suojelualueessa Bolivian kansallispuistot ja suojelualueet

* Aguaragüe
* Amboró
* Apolobamba
* Beni
* Carrasco
* Cotapata
* Eduardo Avaroa
* El Palmar
* Iñao
* Isiboro Sécure
* Kaa-Iya del Gran Chaco
* Madidi
* Manuripi-Heathin suojelualue
* Noel Kempff Mercado
* Otuquis
* Pilón Lajas
* Sajama
* Sama
* San Matías
* Tariquía
* Torotoro
* Tucavaca
* Tunari
**Velja Engström** on suomalainen freelancer-urheiluselostaja, joka on työskennellyt pääasiassa Nelosen kanavilla. Hän on selostanut vuodesta 2016 lähtien jalkapallon Veikkausliigaa Nelosen Ruutu+-palvelussa. Vuosina 2018–2021 Engström toimi Ruutu+:n Serie A -lähetysten selostajana. Kesäkuussa 2021 hän teki debyyttinsä arvokisaselostajana Ylellä jalkapallon EM-kisoissa.

Jalkapallon lisäksi Engström on selostanut jääkiekon SM-liigaa Telialla. Hän valmistui vuonna 2008 ylioppilaaksi Lohjan yhteislyseon lukiosta ja opiskeli vuosina 2013–2014 urheilujournalismia HEO:ssa. Vuonna 2020 Engström valmistui medianomiksi Turun ammattikorkeakoulusta.

Elokuussa 2020 julkisuuteen nousi tapaus, jossa Engström selosti teknisten ongelmien vuoksi kokonaisen jalkapallo-ottelun ilman kuvayhteyttä, pelkän tulospalvelun avulla.

Lähteet
-------

1. 1 2  Engström, Velja: LinkedIn – Velja Engström *fi.linkedin.com*. Viitattu 1.6.2021. [vanhentunut linkki]
2. ↑  Visuri, Roope: Tässä on Huuhkajien ohjelma EM-kisoissa – näin seuraat EM-jalkapalloa Ylen kanavilta *yle.fi*.  29.5.2021. Viitattu 1.6.2021.
3. ↑  Silvennoinen, Santtu: Katsojat raivostuivat: suomalaisille näytettiin pysähtynyttä kuvaa futiksen herkkupalasta – selostajalta ällistyttävä suoritus *iltalehti.fi*.  28.8.2020. Viitattu 1.6.2021.
4. ↑  Ahola, Harri: Turkulaisselostajan erikoinen työilta – joutui kuvan sijaan tulkitsemaan jalkapallotrillerin vihreistä palluroista *ts.fi*.  28.8.2020. Viitattu 1.6.2021.

Aiheesta muualla
----------------

* Ilta-Sanomat: Velja Engströmin ääni on monelle tuttu – aika harva kuitenkaan näkee, mitä kaikkea hän oikeasti tekee
**Vau!!** on lahtelainen 1970-luvun lopusta asti toiminut uuden aallon rockyhtye. Vau!! oli alkuvuodesta 1980 mukana Johannan julkaisemalla *3 vuotta myöhemmin* -kokoelmalla, jonka jälkeen se levytti Poko Rekordsille kaksi singleä vuosina 1980 ja 1981 ja yhden albumin vuonna 1981. Vuonna 2019 yhtye julkaisi albumin, jossa on uusia versioita kappaleista, joista yhtye oli tehnyt vuonna 1982 demoja tarkoituksenaan albumin kokoaminen.

#### Comeback 2019

Vau!! -yhtye julkaisi albumin 37 vuoden tauon jälkeen lokakuussa 2019. Levyn kappaleet ovat kahta lukuun ottamatta vuonna 1982 äänitetyltä demolta. Alkuperäisestä demoilla soittaneesta kokoonpanosta uuteen Vau!! -kokoonpanoon saatiin rumpali Tapo Leppäsen lisäksi basisti Jari "Jarkki" Karjalainen. Kitariksi tuli lahtelaislähtöinen Ilkka Mattila. ja laulajaksi tuli Petri Rotsten. Valkokankaat-levy äänitettiin Lauri Elorannan studiolla Elorannan toimiessa myös tuottajana. Vanhojen demonauhoitusten kappaleiden lisäksi uudelle levylle äänitettiin Lahti-Rock '83 -kokoelmalla julkaistu Unelmat -kappale. Levylle äänitettiin cover-kappaleena *Penkki, puu ja puistotie*. Muista Valkokankaat -levyn sävellyksistä vastaavat Jari Karjalainen ja Toni Kuusisto. Sanoitukset ovat Kari Kivelän.

Diskografia
-----------

### Singlet

* "Yö asematunnelin keskitysleirissä" (Poko Rekords, huhtikuu 1980)
* "Mädäntynyt sydän" (Poko Rekords, toukokuu 1981)

### Albumit

* *Konvehteja Karoliinalle*  (Poko Rekords, 1. joulukuuta 1981)
* *Valkokankaat*  (Stupido Records, 2019)

### Muuta

* "Lahti Lahti Lahti" ja "Rock rauha rakkaus" Johanna-levymerkin kokoelmalla "3 vuotta myöhemmin", 1980
* "Unelmat "Lahti-Rock '83" -kokoelmalla, 1983

Kokoonpano
----------

16. maaliskuuta 1980 Microvoxilla äänitetyllä debyyttisinglellä Vau!!:n kokoonpano on Kari Kivelä (laulu), Matti Hanski (kitara), Harri Savilahti (basso) ja Esa Laaksonen (rummut). Ensimmäinen albumi äänitettiin elokuussa 1981 MSL-Studiolla ja sille oli tullut mukaan Jarkko Junttila (kitara ja syntetisaattori). Rumpaliksi oli vaihtunut Tapio "Tapo" Leppänen.

Vuoden 2019 kokoonpano on Petri Rotsten (laulu, akustinen kitara), Ilkka Mattila (kitara), Jari "Jarkki" Karjalainen (basso) ja Tapio "Tapo" Leppänen (rummut).

Lähteet
-------

1. ↑  Vau!! Finnmusic.netin tietokannassa *finnmusic.net*.
2. 1 2  Juha Seitz: Levyarvio: Entistäkin kohtalokkaampi Vau!! aktivoitui – Pitkäsoitto ilmestyi 37 vuoden odottelun jälkeen *Soundi*.  17.12.2019. Viitattu 18.12.2019.
3. ↑  Janne Urpunen: Kannatti siivota autotalli - 37 vuotta huilinut lahtelaisyhtye julkaisi levyn ja lähtee keikoille..  *Etelä-Suomen Sanomat*, 14.10.2019.  Etelä-Suomen Sanomat.
4. ↑  Vesa Kontiainen: *Aitoa Suomirokkia - Poko Rekordsin historia*, s. 632. Like, 2004. ISBN 952-471-400-0.
**Skene** on vuonna 2006 perustettu helsinkiläinen musiikkiteatterikoulu, joka tarjoaa opetusta lapsille, nuorille ja nuorille aikuisille. Skenen perustajat Sinikka Sokka ja Marco Bjurström toimivat koulun opettajina yhdessä muun muassa Peter Pihlströmin, Tuomas Kesälän, Jenny Jumppasen, Linda Hasanin, Jyri Nummisen, Sari "Sarppa" Seppäsen, Sanni Järveläisen ja Pauliina Kiurun kanssa.

Opiskelu Skenessä kestää yhden lukuvuoden. Opiskelu ei ole päätoimista eikä se valmista ammattiin. Se kuitenkin tarjoaa mahdollisuuden musiikkiteatterista kiinnostuneille lapsille ja nuorille kehittää taitojaan musiikkiteatterin ammattilaisten kanssa. Skenestä valmistuneita esiintyjiä on nähty mm. Helsingin Kaupunginteatterin musikaaleissa High School Musical on Stage! (2008), High School Musical 2 on Stage! (2009), Spring Awakening (2009), Maija Poppanen (2009), Tohtori Zivago (2013), Tarzan (2014), Billy Elliot (2015), Shrek (2016) ja Kirka (2017) sekä Marco Bjurströmin tuottamassa musikaalissa RENT (Aleksanterin teatteri 2012). 

Skenen lukuvuosi huipentuu kokoillan musikaalin esittämiseen. 

Skene on osa StepUp Schoolia.

Lähteet
-------

* http://www.stepupschool.fi/
* (Arkistoitu – Internet Archive)
**Vattulasisiipi** (*Pennisetia hylaeiformis*) on lasisiipisiin kuuluva, melko yleinen pieni perhoslaji.

Koko ja ulkonäkö
----------------

Pienikokoinen, pistiäistä muistuttava perhonen, jonka tumman takaruumiin jaokkeiden takareunassa on vaaleankeltainen raita. Takaruumiin tyvessä on kaksi kapeaa raitaa, jotka saattavat kuitenkin olla vaikeasti erottuvia. Takaruumiin kärkiosassa on naaraalla kolme ja koiraalla neljä leveää ja hyvin erottuvaa raitaa. Etusiipi on kapea ja sen kolmesta erillisestä läpinäkyvästä "ikkunasta" suurta osaa peittävät punaruskeat siipisuomut. Takasiivet ovat lähes kokonaan läpinäkyvät. Siipiväli 20–30 mm.

* ♂♂
* ♂  △♂ △

Levinneisyys ja lentoaika
-------------------------

Lajia tavataan koko Euroopassa ja Aasiassa aina Japaniin saakka. Suomessa vattulasisiipeä tavataan ainakin Pohjois-Pohjanmaan korkeudelle ja lentoaika on kesäkuun lopulta elokuun alkupuolelle.

Elinympäristö ja elintavat
--------------------------

Jokseenkin yleinen päiväaktiivinen perhonen, joka elää vadelmapensaikoissa. Toukat vahingoittavat vadelmien juuristoja ja varsien sisäosia, minkä vuoksi vadelmanviljelyn kannalta vattulasisiipi on tuhohyönteinen. Talvehtii toukkana.

Ravintokasvi
------------

Toukat elävät vadelman (*Rubus idaeus*) juurten sisällä.

Aiheesta muualla
----------------

* Lepiforum.de (saksaksi)

Lähteet
-------

1. ↑
2. ↑
3. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1049330
* Wikispecies: Pennisetia hylaeiformis
* BioLib: 48402
* BOLD: 82963
* CoL: 76K3C
* EoL: 946013
* EPPO: PENNHY
* EUNIS: 303755
* Fauna Europaea: 440181
* Fauna Europaea (new): f72e6d4e-08d6-4723-90aa-4ba574d44296
* GBIF: 1940807
* iNaturalist: 63147
* IRMNG: 10862689
* LepIndex: 118638
* LoB: 4419
* NBN: NHMSYS0020695694
* NCBI: 301031
* PPE: pennisetia-hylaeiformis

 |

 |
**Sami Rintanen** (s. 11. heinäkuuta 1974 Pori) on suomalainen jalkapallovalmentaja ja entinen jalkapalloilija. Hän on viimeksi toiminut Naisten Liigassa pelaavan NiceFutiksen päävalmentajana. Aikaisemmin Rintanen on valmentanut FC Jazzin edustus- ja juniorijoukkueita. Omalla peliurallaan Rintanen edusti Veikkausliigassa FC Jazzia ja FF Jaroa. Lisäksi hän on pelannut Pallo-Iiroissa ja Musan Salamassa alemmilla sarjatasoilla.

Kaudella 1996 Rintanen esiintyi FC Jazzin paidassa yhdessä liigaottelussa. Vuonna 2002 hän pelasi Jarossa 16 ottelua. Puolustajana pelannut Rintanen joutui lopettamaan liigauransa seuraavana talvena polvivamman vuoksi.

Vuonna 2004 hän aloitti FC Jazzin A-junioreiden valmentajana, mutta liittyi syyskuussa liigajoukkueen valmennusryhmään Seppo Sairasen kakkosvalmentajaksi. Jazzin hävittyä ensimmäisen karsintaottelun IFK Maarianhaminaa vastaan hänet nostettiin päävalmentajaksi vain kolme päivää ennen ratkaisevaa toista ottelua. Vuosina 2006–2010 Rintanen toimi FC Jazz-junioreiden edustusjoukkueen pää- ja kakkosvalmentajana pelaten myös joitakin otteluita. Suomen Cupin pikkufinaalissa 2009 hän teki voittomaalin City Starsia vastaan ottelun viimeisellä minuutilla.

Tammikuussa 2012 Rintanen siirtyi NiceFutiksen päävalmentajaksi. Kesäkuussa 2013 hänet siirrettiin seuran päävalmentajan paikalta muihin tehtäviin. Vuonna 2014 Rintanen valmensi FC Jazzin A-junioreita. Kausina 2015–2018 hän valmensi VPS:n juniorijoukkueita, mutta palasi kaudeksi 2019 2. divisioonassa pelaavan NiceFutiksen päävalmentajaksi. Kesällä 2020 Rintanen aloitti Liedon Pallon valmennuskoordinaattorina.

Lähteet
-------

1. ↑  Lisäksi 3 maalia Nelosen ja Kolmosen kausilla 2007–2008
2. ↑  Tilastohistoria Veikkausliiga. Viitattu 18.3.2012.
3. ↑  Jaron toppari Sami Rintanen lopettaa uransa  31.3.2003. MTV3. Viitattu 18.3.2012.
4. ↑  Jazz erotti Sairasen  11.10.2004. Veikkausliiga. Viitattu 18.3.2012.
5. ↑  FC Jazz-j viime hetken osumalla miesten Pikkufinaalin voittoon  24.10.2009. Suomen Palloliitto. Viitattu 18.3.2012. [vanhentunut linkki]
6. ↑  Nicen Liigajoukkueeseen uudet valmentajat  9.1.2012. Nice Futis. Viitattu 18.3.2012. [vanhentunut linkki]
7. ↑  NiceFutis erotti päävalmentajansa *kymppipaikka.fi*.  4.6.2013. Kymppipaikka. Viitattu 21.6.2013. [vanhentunut linkki]
8. ↑  Luotola, Juha: NiceFutis saa pätevöityneen paluumuuttajan peräsimeensä: "Mieluummin valmennan nuoria ja nälkäisiä kuin vanhoja ja janoisia" *Satakunnan Kansa*.  9.1.2019. Viitattu 27.10.2021.
9. ↑  Sami Rintasesta Liedon Pallon uusi valmennuskoordinaattori *Liedon Pallo*. Viitattu 27.10.2021.
**Sami Markus Peltomäki** (s. 11. tammikuuta 1991 Alajärvi) on suomalainen keihäänheittäjä. Hän voitti vuonna 2012 alle 23-vuotiaiden Suomen mestaruuden tuloksella 76,60 ja sijoittui hopealle alle 23-vuotiaiden Pohjolan mestaruuskilpailuissa Ullensakerissa Norjassa tuloksella 74,63. Kalevan kisoissa Lahdessa vuonna 2012 hän sijoittui kuudenneksi tuloksella 76,48. Alle 23-vuotiaiden EM-kilpailuissa Tampereella 2013 hän sijoittui seitsemänneksi tuloksella 76,77. Hänellä on myös SM-mitaleja M16- ja M17-sarjoissa ja pari maaotteluedustusta.

29.6.2014 Peltomäki ylitti Pihtiputaan Keihäskarnevaaleilla ensimmäisen kerran urallaan 80 metrin rajan. 

Peltomäkeä valmentaa Petteri Piironen.

Kausien parhaat heitot
----------------------

* **2010** 67,41
* **2011** 73,35
* **2012** 76,71
* **2013** 77,27
* **2014** 80,36
* **2015** 79,55
* **2016** 79,02
* **2017** 79,21
* **2019** 78,92

Lähteet
-------

* Sami Peltomäki Tilastopaja (vaatii kirjautumisen, maksullinen palvelu).

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Shivraj Patil** (s. 12. lokakuuta 1935) on intialainen poliitikko, joka toimi maansa sisäministerinä vuosina 2004–2008. Hän erosi virasta Mumbaissa tapahtuneiden terrori-iskujen jälkeen, koettuaan ettei hänellä ollut oikeutta toimia sisäministerinä, kun hän ei onnistunut ennaltaehkäisemään iskuja. Vuonna 2010 hänestä tuli Punjabin kuvernööri viideksi vuodeksi. Hän toimi myös Rajasthanin kuvernöörinä vuosina 2010–2012. Hänet valittiin tehtävään, kun hänen edeltäjänsä Prabha Rau kuoli kesken kautensa. Vuonna 2012 hänen seuraajaksensa valittiin Margaret Alva.

Patil nousi 1980-luvulla Indira Gandhin johtaman hallituksen valtioministeriksi puolustusministeriössä. Hän toimi lyhyen aikaa valtioministerinä myös kauppa-, tiede- ja energiaministeriöissä sekä useiden komiteoiden jäsenenä. Vuonna 1991 hänet valittiin yksimielisesti Lok Sabhan puhemieheksi kunnes hänen virkakautensa päättyi 1996.

Intian vuoden 2007 presidentinvaalissa hän oli kongressipuolueen todennäköinen ehdokas, mutta lopulta puolue valitsi Pratibha Patilin, koska vasemmistopuolueet kieltäytyivät tukemasta häntä. Vasemmiston mukaan hänen poliittinen tausta muodosti ongelman, koska hän oli saanut tukea hindunationalisteilta ja hän kunnioitti guru Sathya Sai Babaa. Näiden asioiden vuoksi vasemmistopuolueet eivät pitäneet Patilia tarpeeksi sekulaarina presidenttiehdokkaana.

Lähteet
-------

1. ↑  Officials quit over India attacks *BBC*.  30.11.2008. Viitattu 28.9.2019.
2. 1 2 3  Shivraj Patil turns 80: Timeline and important facts that you must know *India Today*.  12.10.2015. Viitattu 28.9.2019.
3. ↑  Margaret Alva sworn in as Rajasthan Governor *India TV News*.  12.5.2012. Viitattu 1.3.2020.
4. ↑  Past speakers of the Lok Sabha: Shivraj Patil *Rediff*.  2.6.2009. Viitattu 28.9.2019.
5. ↑  Saikia, Bijoy Sankar: What cost Shivraj Patil Prez post *News18*.  15.6.2007. Viitattu 28.9.2019.

Aiheesta muualla
----------------

* Kuvia tai muita tiedostoja aiheesta **Shivraj Patil** Wikimedia Commonsissa

* Lok Sabhan entinen puhemies Shivraj Patil
* Shivraj Patilin tiedot 13. Lok Sabhan sivuilta

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
**Vatólakkos** (kreik. Βατόλακκος) on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 654 (vuonna 2011).

Vatólakkoksen kylä sijaitsee noin 15 kilometriä lounaaseen Chaniásta. Kylän nimen alkuperää ei tiedetä; sen on ehdotettu viittaavaan niin alueen kulkukelpoisuuteen (*vatós*), piikkipensaisiin (*vátos*) kuin soihinkin (*váltos*). Saksalaiset surmasivat kaikki kylän asukkaat toisen maailmansodan miehityksen aikana. Kylän pääkirkko on omistettu apostoleille Pietari ja Paavali (*Apóstoloi Pétros kai Pávlos*) sekä Pyhälle Fanuriokselle (*Ágios Fanoúrios*). Sen vieressä on korkea kellotorni.

Vatólakkos muodostaa myös laajemman kyläyhdyskunnan (Τοπική Κοινότητα Βατολάκκου, *Topikí Koinótita Vatolákkou*), johon kuuluu varsinaisen Vatólakkoksen kylän lisäksi Skonízon kylä. Koko yhdyskunnan väkiluku on 661.

Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 25.12.2013. Viitattu 1.9.2014. (kreikaksi)
2. ↑  Βατόλακκος Δήμος Πλατανιά. Viitattu 1.9.2021.
3. ↑  Βατόλακκος *Terrabook*. Viitattu 1.9.2021.
**Sami Rinne** (s. 18. huhtikuuta 1971 Kirkkonummi) on suomalainen keraamikko ja muotoilija.

Rinne kirjoitti ylioppilaaksi Porkkalan lukiosta ja valmistui artenomiksi Kuopion käsi- ja taideteollisuusakatemiasta, jossa hän on suorittanut myös Artenomi Innovation Design (ADI) -erikoistumisopinnot. Rinne sai Kuopion Muotoiluakatemian Muotoilupalkinnon vuonna 2008.

Rinne valmistaa kaikki keramiikkatuotteensa itse käsityönä Helsingissä Runeberginkadulla sijaitsevassa keramiikkastudiossaan. Hän suunnittelee, työstää ja polttaa savesta kestäviä keramiikka-astioita itsekehittämillään resepteillä. Rinne on kehittänyt reseptejä muun muassa posliinin ja lasitteen sekä muottien tekemiseen. Tuotteiden designissa yhdistyvät arki ja fantasia sekä rakkaus luontoon. Tunnettuja käyttökeramikan tuotteita ovat mm. Enkeli-, Lepakko-,Kallo-, Sudenkorento-, Perhonen-, Viulu-, Mustikka-, Tyrni-, Variksenmarja-, Puolukka-, Poro-, Pupu-, Koivu- ja Kala-astiat sekä Kulmikas- ja Elämänpuu-astiastot.

Rinteen keramiikka-astioita ja sisustuskeramiikkaa on ollut esillä useissa näyttelyissä ja messuilla sekä Suomessa että ulkomailla. Tuotteita on nähtävillä myös Arabian museossa, Design Forum Finlandissa, Suomen käsityön museossa, Varkauden taidemuseossa ja Kuopion kulttuurihistoriallisessa museossa.

Opiskelu
--------

Rinne opiskeli Tervolan käsi- ja taideteollisuusoppilaitoksessa vuosina 1992-1994. Hän valmistui keramiikan artenomiksi vuonna 1988 Kuopion käsi- ja taideteollisuusakatemiasta Pohjois-Savon ammattikorkeakoulusta, jossa hän suoritti myös Artenomi Innovation Design (ADI) -erikoistumisopinnot vuosina 2000-2001. 

Rinne valmistui Jyväskylän ammattikorkeakoulun ammatillisesta opettajakorkeakoulusta vuonna 2004. Vuodesta 2003 lähtien hän on toiminut Pohjois-Karjalan Ammattiopiston keramiikkakisällien arviointikokeiden arvioijana. Starttiyrittäjäkurssin Rinne suoritti vuonna 1998, ja oman toiminimen hän perusti vuonna 1999.

Lähteet
-------

* 
* (Arkistoitu – Internet Archive)

### Viitteet

1. ↑  Kuopion Muotoiluakatemian Muotoilupalkinto *designkuopio.fi*.

Aiheesta muualla
----------------

* Sami Rinne Design
* MTV3 Sisustamisen salat
* MTV3:n Tila-ohjelma: Enkeli-, lepakko- ja pääkallomuki
* Metro-lehti: Designin uusi sukupolvi
**Sami Petteri Saksio** (nykyisin **Sami Sax**, s. 28. huhtikuuta 1969 Posio) on suomalainen keihäänheittäjä. Saksio voitti keihäänheiton Suomen mestaruuden Lappeenrannassa vuonna 1997. Saksio ei kuulunut kilpailun ennakkosuosikkeihin, mutta ensimmäisellä kierroksella heitetty oma ennätys 84,26 riitti voittoon sekä MM-kisapaikkaan. Ateenan MM-kisoissa Saksio ei selvinnyt karsinnasta tuloksellaan 76,20 varsinaiseen kilpailuun. Vuonna 2001 Saksio voitti SM-hopeaa Turussa tuloksella 80,95. Saksio lopetti uransa vuonna 2002.

Saksion valmentajina olivat Martti Röppänen, Jorma Markus (1993–1998) ja Antti Matinolli (1998–). Seuratasolla Saksio edusti vuoteen 1996 Oulun Pyrintöä ja sen jälkeen Tyrnävän Tempausta.

Saxiksi nimensä muuttanut Saksio tuomittiin vuonna 2005 Oulun käräjäoikeudessa kahdeksaksi kuukaudeksi ehdolliseen vankeuteen törkeistä kätkemisrikoksista. Hän on sairauseläkkeellä.

Lähteet
-------

1. ↑  Turun Sanomat 20.7.1997[vanhentunut linkki]
2. ↑  Sami Saksio Tilastopaja (vaatii kirjautumisen, maksullinen palvelu).
3. ↑  Iltasanomat 8. syyskuuta 2005
4. ↑  Muistatko vielä Sami Saksion? Keihäsmestari muutti nimekseen Sami Sax, sai rikostuomion ja kävi pohjalla - tältä hän näyttää nykyään *iltalehti.fi*. Viitattu 16.7.2017.
5. ↑  Muistatko vielä Sami Saksion? Keihäsmestari muutti nimensä, sai rikostuomion ja kävi pohjalla - tältä hän näyttää nykyään *iltalehti.fi*. Viitattu 24.12.2017.

Aiheesta muualla
----------------

* Sami Saksio Tilastopaja (vaatii kirjautumisen, maksullinen palvelu).

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Lars Andersen** (s. 8. marraskuuta 1964) on tanskalainen taidemaalari ja jousiampuja. Hän väittää pitävänsä nopeuden maailmanennätystä, sillä hän pystyy ampumaan 10 nuolta 4,9 sekunnissa tai 3 nuolta 0,6 sekunnissa.

Andersen oli Otto Frellon yksityisoppilas ja valmistui kuvataidekoulusta. Hän kuvailee itseään tanskalaiseksi taidemaalariksi ja kirjailijaksi.

Hänen marraskuussa 2012 julkaisemansa video levisi verkossa. Toinen hänen videostaan, "A New Level of Archery", julkaistiin YouTube 23. tammikuuta 2015 ja se sai yli 23 miljoonaa katselukertaa yhdessä viikossa, jossa Andersen näyttää, miten ammutaan pitämällä useita nuolia vetokädessä ja ampumalla liikkeessä, hyppien, läheltä, kaukaa ja ylösalaisin roikkuen. Monet videon historiallisista ja tieteellisistä väitteistä on kuitenkin kiistetty tai kumottu, ja vain harvat ideat ovat saaneet kannatusta muiden jousiampujien ja internetin persoonallisuuksien keskuudessa. Huhtikuussa 2015 Lars vastasi häneen ja hänen tekniikkaansa kohdistuneisiin väitteisiin. Videolla Lars yrittää selventää väitteitään, joista osa oli samansuuntaisia joidenkin hänen alkuperäisen videonsa väitteitä vastaan esitettyjen argumenttien kanssa, lähinnä että tämä tyyli oli unohdettu tai hän keksi sen uudelleen, mutta osa niistä kumosi häntä vastaan esitetyn kritiikin, kuten tekstit, joihin hän viittaa videollaan, jotka eivät sisältäneet nopeusammunnan aihetta ja jousiampujan paradoksia.

Vuonna 2017 YouTubessa julkaistulla videolla Andersen osoitti kykynsä ampua nuolet, jotka kääntyvät kesken lennon, kun taas jotkut asiantuntijajousimiehet väittivät, että hänen menetelmänsä ovat hyviä vain lyhyen matkan ampumiseen, vaikka tuon kritiikin pointti on kyseenalainen.

Hän käytti alun perin Lyngby bueskyttelaugin tiloja, jossa hän on myös jäsenenä,

Lähteet
-------

* 
* 
* (Arkistoitu – Internet Archive)
* 
* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Norja
* Yhdysvallat

 |

 |
**Simone Zaza** (s. 25. kesäkuuta 1991 Policoro) on italialainen jalkapalloilija, joka edustaa Primera Divisiónissa pelaavaa Valenciaa. Vasenjalkainen Zaza on pelipaikaltaan hyökkääjä. Hän on kuulunut myös Italian jalkapallomaajoukkueeseen.

Ura
---

### Seurajoukkueura

Zaza aloitti ammattilaisuransa kaudella 2008–2009 Serie A -joukkue Atalanta BC:ssä. Hän ei saanut paljoa vastuuta ja siirtyi vuonna 2010 silloin niin ikään Serie A:ssa pelanneeseen Sampdoriaan. Vastuuta ei tullut genovalaisseurassakaan ja näin Zaza siirtyi vuonna 2011 lainalle Serie B:n Juve Stabiaan. Juvessakaan vastuuta ei tullut paljoa, joten vuonna 2012 Zaza lähti jälleen lainalle Sampdoriasta, nyt kolmanneksi korkeimman sarjatason Esperia Viareggioon. Viareggiolaisseurassa maaleja tuli 11 kappaletta 18 ottelussa. Seuraavan kauden eli kauden 2012–2013 Zaza vietti jälleen lainalla, nyt Serie B:n Ascoli Calciossa. Maaleja Ascolissa tuli 18 kappaletta 35 pelatussa ottelussa.

Kesäkuussa 2013 Italian suurseura Juventus osti puolet Zazan pelaajaoikeuksista. Hän jätti lopultakin Sampdorian siirtyessään Serie A:han ensimmäistä kertaa nousseeseen US Sassuoloon. Zaza sai kunnian viimeistellä varmaksi putoajaksi nimetyn Sassuolon historian ensimmäisen Serie A-maalin ja teki kauden aikana yhdeksän maalia, kun Sassuolo säilyi yllättäen sarjassa. Toisella Serie A-kaudellaan Zaza teki 31 ottelussa 11 maalia.

Heinäkuussa 2015 Zaza siirtyi Juventukseen. Hän debytoi seuran paidassa syyskuussa 2015 Genoa CFC:tä vastaan ja avasi maalitilinsä seuraavalla kierroksella Frosinone Calciota vastaan.

### Maajoukkueura

Zaza on edustanut Italian nuoria sekä 17- että 19-vuotiaissa. Italian jalkapallomaajoukkueessa hän teki debyyttinsä harjoitusottelussa Alankomaita vastaan. Italia voitti pelin 2–0. Syyskuussa 2014 Zaza teki ensimmäisen maalinsa maajoukkueessa, kun Italia voitti Norjan EM-karsintojen avausottelussaan.

Lähteet
-------

* Simone Zaza Transfermarkt-sivustolla (englanniksi)
* 

### Viitteet

1. ↑  Simone Zaza Transfermarkt-sivustolla (englanniksi)

Italian joukkue – Jalkapallon EM-kilpailut 2016
1 Buffon |
2 De Sciglio |
3 Chiellini |
4 Darmian |
5 Ogbonna |
6 Candreva |
7 Zaza |
8 Florenzi |
9 Pellè |
10 Motta |
11 Immobile |
12 Sirigu |
13 Marchetti |
14 Sturaro |
15 Barzagli |
16 De Rossi |
17 Éder |
18 Parolo |
19 Bonucci |
20 Insigne |
21 Bernardeschi |
22 El Shaarawy |
23 Giaccherini |
Valmentaja Conte
**Torpedovene S3** oli Suomen merivoimien torpedovene vuosina 1918-1920. Vene oli alun perin Venäjän keisarikunnan laivaston miinanraivaaja.

Valmistus
---------

*Pääartikkeli: Sokol-luokka*
Venäjän keisarikunnan laivasto tilasi Sokol-luokan torpedovene *Poslusnyj'n* ven. Послушный, *Tottelevainen* W:m Crichton & C:o Ohtan telakalta Pietarista, missä köli laskettiin 1896. Alus laskettiin vesille 1898 ja valmistui 1898.

Palvelus
--------

Alus liitettiin Venäjän Itämeren laivastoon. Alus muutettiin ensimmäisen maailmansodan alkaessa nopeaksi miinanraivaajaksi, jonka jälkeen se liitettiin Helsinkiin sijoitettuun 2. miinanraivaajalaivueeseen. Alus oli nimetty uudelleen *Korshuniksi* ven. Коршун, *Haarahaukka*.

Venäläisten joukkojen poistuessa 1918 Suomesta jäi heiltä Helsingin satamaan runsaasti torpedoveneitä, joista Suomen laivastolle kunnostettiin kuusi parhaassa kunnossa ollutta. Alus osallistui koulutusaluksena Suomen merivoimien toimintaan.

Tarton rauhansopimuksen 1920 mukaan Suomi joutui palauttamaan kolme S-venettä Venäjälle. *S3* oli yksi palautettavista veneistä. Venäjällä aluksesta tehtiin todennäköisesti proomu ja romutettiin 1925.

Sokol-luokan torpedovene
*S3*:n sisaralukset Suomen merivoimissa olivat torpedoveneet *S1*, *S2*, *S4*, *S5* ja *S6*.

Lähteet
-------

* Auvinen, Visa (toim.): *Leijonalippu merellä*. Pori: EITA Oy, 1983. ISBN 951-95781-1-0.
* *Suomen laivasto 1918-1969*. Helsinki: Meriupseeriyhdistys, 1968.
* Gardiner, Robert (toim.): *Conway's All the World's Fighting Ships 1906-1921*. Lontoo: Conway, 2006. ISBN 0-85177-245-5. (englanniksi)
* Tuomi-Nikula, Jorma: *Suomen laivat punatähtisen sotalipun alla*. Jyväskylä: Atena kustannus Oy, 2000. ISBN 951-796-212-6.
* Gardiner, Robert (toim.): *Conway's All the World's Fighting Ships 1860-1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)

### Viitteet

1. ↑  von Knorring, Nils: "Crichtonin Ochtan telakalla Pietarissa 1898–1913 rakennettuja aluksia", *Aurajoen veistämöt ja telakat*, s. 76–77. Vaasa: Schildts Förlags Ab, Espoo, 1995. ISBN 951-50-0735-6.
2. ↑  Gardiner, Robert 1860-1905 s. 206
3. ↑  Tuomi-Nikula, Jorma s. 40-41
*Tämä artikkeli kertoo kanadalaisesta yrityksestä. Muita merkityksiä on täsmennyssivulla.*

**Vale Canada Ltd** (vuosina 2007–2010 *Vale Inco Ltd.*, mitä ennen *Inco Ltd.*) on brasilialaisen Vale-monialayrityksen kanadalainen tytäryhtiö, jonka pääkonttori sijaitsee Torontossa Ontariossa. Se on mukana nikkelin, rautamalmien ja pellettien, hiilen, kuparin, lannotteiden, mangaanin ja erilaisten rautaseosten kaivostoiminnassa ja tuotannossa. Ennen yhdistymistään Inco oli maailman toiseksi suurin nikkelin tuottaja sekä maailman kolmanneksi suurin kaivosyhtymä.

Historia
--------

The International Nickel Company (Inco) perustettiin New Jerseyssä Yhdysvalloissa 1902, kun Canadian Copper, Oxford Copper Company ja Société Minière Caledonienne muiden pienempien yhtiöiden ohella fuusioituivat. Uuden yhtiön hallinta siirrettiin International Nickel Company of Canada, Ltd.:lle sen perustamisvuonna 1916. Yhtiö alkoi käyttää lyhyempää nimeä Inco vuonna 1919.

Inco aloitti toimintansa yhdessä Canadian Copperin kanssa, kun Ontarion Sudburysta löydettiin kuparimalmiesiintymiä. Aluksi kuparimalmi laivattiin Oxford Copper Companyn sulattamolle Constable Hookiin New Jerseyhin. Tuotannon yhteydessä havaittiin malmin sisältävän myös runsaasti nikkeliä. Vuonna 1902 perustettiin Oxford Copperin ja Canadian Copperin yhteistyöyritys International Nickel. Vuonna 1918 yhtiö rakensi uuden jalostamon Ontarion Port Colborneen. Yhtiö on joutunut Port Colbournessa oikeuteen vastaamaan asukkaiden nostamaan joukkokanteeseen maaperän saastuttamisen vuoksi. Suuria ympäristöongelmia on myös Sudburyn seudulla. Inco Limited oli myös Petsamon Nikkeli -yhtiön perustaja.

Vuonna 1929 yhtiö laajeni huomattavasti, kun se hankki omistukseensa brittiläisomisteisen Mond Nickel Companyn. Samalla yhtiön pääkonttori siirrettiin Torontoon.

Inco-yhtiöllä on ollut kaivostoimintaa pääosin Kanadassa ja Indonesiassa. Toimintaa on ollut myös Guatemalassa, jossa olevasta Sky Resources -yrityksestä Inco omistaa edelleen osan. Viimeiseksi avattu kaivos on Kanadassa, Voiceys Bayssä, innujen ja inuittien asuttamalla alueella. Uuden-Kaledonian alkuperäiskansa kanakit vastustavat yhtiön pyrkimystä rakentaa kaivos alueelleen. 

Lokakuussa 2006 Incon osti brasilialainen kaivosyhtiö Vale (tuolloin CVRD) 19,4 miljardin Kanadan dollarin kauppahinnalla. Ostajakonsernilla on maailmanlaajuista toimintaa.

Lähteet
-------

1. 1 2 3  Block, Niko: Inco Limited *The Canadian Encyclopedia*.  7.2.2006. Viitattu 22.7.2017. (englanniksi)
2. 1 2 3 4 5  Company Overview of Vale Canada Limited (myös välilehti People) *Bloomberg*. Viitattu 22.7.2017. (englanniksi)

Aiheesta muualla
----------------

* Vale (Arkistoitu – Internet Archive) (englanniksi)
Silvia Federici haastateltavana vuonna 2014.
**Silvia Federici** (s. 1942 Parma, Italia) on italialaissyntyinen yhdysvaltalainen historiantutkija, kansalaisaktivisti ja marxilainen feministi. Federici valmistui tohtoriksi University of Buffalosta vuonna 1967 ja hän on työskennellyt Nigeriassa. Hän opetti vuosina 1987–2005 Hofstra Universityssä New Yorkissa Yhdysvalloissa kansainvälistä politiikkaa, sukupuolentutkimusta ja poliittista filosofiaa.

Federici oli vuonna 1972 perustamassa International Feminist Collective -järjestöä, joka järjesti kansainvälisen Wages For Housework (WFH) -kampanjan, joka vaati palkkaa kotitöistä. 1990-luvulla Federici toimi kuolemanrangaistusta vastustavassa liikkeessä sekä globalisaation vastaisissa liikkeissä. Hän on yksi Committee for Academic Freedom in African perustajajäsenistä. Järjestö tukee afrikkalaisten yliopisto-opiskelijoiden ja opettajien toimintaa taloudellisia ja opetuksellisia huononnuksia vastaan.

Caliban and the Witch
---------------------

Federicin tunnetuin teos on vuonna 2004 ilmestynyt *Caliban and the Witch*, jossa hän tutkii 1500- ja 1600-lukujen noitavainojen vaikutusta siirtymisessä kapitalismiin. Kirjaa on kuvattu Marxin *Pääoman* puuttuvaksi luvuksi, sillä Federici painottaa naisten tekemän työn riistoa, johon Marx ei kiinnittänyt juurikaan huomiota.

Teokset
-------

* (2004) "Il Femminismo e il Movimento contro la guerra USA", in DeriveApprodi #24
* (2004) *Caliban and the Witch: Women, the Body and Primitive Accumulation*. Brooklyn, NY: Autonomedia.
* (2012) *Revolution at Point Zero: Housework, Reproduction, and Feminist Struggle*, Brooklyn/Oakland: Common Notions/PM Press

Lähteet
-------

1. ↑
2. ↑   (Arkistoitu – Internet Archive)

Aiheesta muualla
----------------

* Poliittinen näkökulma tulonmuodostukseen (Arkistoitu – Internet Archive) Revolution at Point Zero-kirjan arvio. Revalvaatio.org

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Japani
* Tšekki
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
**Tosin Oke** (s. 1. lokakuuta 1980) on brittiläis-nigerialainen kolmiloikkaaja. Hän edusti Britanniaa vuoden 2008 loppuun ja sittemmin Nigeriaa.

Oke voitti 1999 alle 20-vuotiaiden Euroopan-mestaruuden tuloksella 16,57. Vuonna 2002 hän sijoittui viidenneksi Manchesterin Kansainyhteisön kisoissa, mutta jäi ilman tulosta Münchenin EM-kilpailujen loppukilpailussa. Berliinin MM-kilpailuissa 2009 hän karsiutui loppukilpailusta.

Oke voitti Afrikan-mestaruuden Nairobissa 2010 silloisella ennätyksellään 17,22. Hän voitti kultaa myös saman vuoden Delhin Kansainyhteisön kisoissa tuloksella 17,16. Vuonna 2011 hän voitti kultaa Afrikan kisoissa tuloksella 16,65. Daegun MM-kilpailuissa hän karsiutui loppukilpailusta. Vuonna 2012 Oke voitti Afrikan-mestaruuden Porto-Novossa tuloksella 16,98. Lontoon olympialaisissa hän sijoittui seitsemänneksi.

Oke saavutti 2014 hopeaa Glasgow'n Kansainyhteisön kisoissa tuloksella 16,84 ja Marrakechin Afrikan-mestaruuskilpailuissa hypättyään 16,97. Hän sijoittui 2015 kahdeksanneksi Pekingin MM-kilpailuissa ja voitti kultaa Afrikan kisoissa tuloksella 17,00. Hän sijoittui vuonna 2016 kuudenneksi Portlandin MM-hallikilpailuissa ja voitti Afrikan-mestaruuden Durbanissa tuloksella 17,13. Rio de Janeiron olympialaisissa 2016 ja Lontoon MM-kilpailuissa 2017 hän karsiutui loppukilpailusta.

Henkilökohtaiset ennätykset
---------------------------

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat

| *Laji* | *Tulos* | *Paikka* | *Vuosi* |
| --- | --- | --- | --- |
| **Pituus** | 731 | Bedford | 2005 |
| **Kolmiloikka** | 17,23 | Calabar | 2012 |

Sisäradat

| *Laji* | *Tulos* | *Paikka* | *Vuosi* |
| --- | --- | --- | --- |
| **Kolmiloikka** | 16,89 | Birmingham | 2010 |

 |

Lähteet
-------

1. 1 2 3 4 5 6  Tosin Oke *tilastopaja.net*. Viitattu 20.8.2014. (englanniksi)[vanhentunut linkki]
2. ↑  Athletics - Tosin OKE *the-sports.org*. Viitattu 7.10.2015. (englanniksi)
3. ↑  Men's Triple jump - 14th September *the-sports.org*. Viitattu 7.10.2015. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Silvestre Revueltasin hauta Mexico Cityssä.
**Silvestre Revueltas** (31. joulukuuta 1899 – 5. lokakuuta 1940) oli meksikolainen säveltäjä, viulisti ja kapellimestari.

Elämä
-----

Revueltas syntyi Santiago Papasquiarossa, Durangossa. Hän opiskeli musiikkia Ciudad de Méxicossa, Austinissa sekä Chicagossa. Vuonna 1929 Carlos Chávez kutsui hänet Meksikon sinfoniaorkesterin varakapellimestariksi. 1930-luvun lopussa Revueltas muutti Espanjaan. Hän kuitenkin palasi myöhemmin Meksikoon, jossa kuoli vuonna 1940.

Musiikki
--------

Revueltas sävelsi elokuvamusiikkia, kamarimusiikkia, lauluja sekä useita muita teoksia. Revueltasin tunnetuimpiin teoksiin kuuluu muun muassa sinfoninen runoelma *Sensemayá* (1938).

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Tšekki
* Australia
* Alankomaat
* Puola
	+ 2

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
**Pajuvalkomittari** (*Cabera exanthemata*) on lovimittareihin kuuluva, yleinen yöperhoslaji.

Koko ja ulkonäkö
----------------

Pajuvalkomittari on hieman kellertävän valkoinen, keskikokoinen perhonen. Siivet ovat kauttaaltaan hyvin pienten ruskehtavien pisteiden kirjomat, ja siipien poikki kulkee kolme vaalean kellanruskeaa ja reunoiltaan sameaa poikkiviirua, jotka saattavat varsinkin naarailla erottua vain heikosti. Uloin poikkiviiru kaartuu siiven etuosassa siiven tyveä kohti, ja takasiivessä poikkiviirut muodostavat kaarevan kulman. Etusiiven etureunassa on usein myös vaaleanruskeaa sävyä. Koiraan tuntosarvet ovat selvästi kaksoiskampamaiset. Siipiväli on 26–30 mm.

Pajuvalkomittari muistuttaa ulkonäöltään paljon monia lehtimittarilajeja sekä läheistä sukua olevaa leppävalkomittaria (*Cabera pusaria*).

Levinneisyys ja lentoaika
-------------------------

Lajia tavataan läntisestä Euroopasta Keski-Aasian poikki Japaniin, ja sen levinneisyys kattaa lisäksi laajan osan Pohjois-Amerikkaa. Suomessa lajin levinneisyys kattaa lähes koko maan ja se on runsaslukuinen. Perhonen lentää kesäkuun alusta heinäkuun lopulle. Paljon vähälukuisempi toinen sukupolvi lentää jopa syyskuulle.

Elinympäristö ja elintavat
--------------------------

Laji elää erilaisilla pajuja kasvavilla paikoilla, kuten kosteissa metsissä ja metsänlaidoilla, puistoissa, puutarhoissa, soilla sekä pensaikkoisilla niityillä. Perhoset lentävät yöllä ja käyvät juomassa mettä kukista, mutta häirittynä lähtee lentoon päivälläkin. Perhosia voi saada tulemaan sekä valolle että syötille. Kotelo talvehtii.

Ravintokasvi
------------

Toukka elää pajuilla (*Salix*), mutta myös metsähaavalla (*Populus tremula*).

Lähteet
-------

1. ↑
2. ↑
3. 1 2 3 4  Mikkola K, Jalas I, Peltonen O. 1989. Suomen perhoset. Mittarit 2. Recallmed Oy. Suomen Perhostutkijain Seura. Hangon Kirjapaino. ISBN 951-9221-23-9
4. ↑

Aiheesta muualla
----------------

* Suomen Perhoset: Pajuvalkomittari
* Kuva toukasta (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q902187
* Wikispecies: Cabera exanthemata
* BioLib: 52157
* BugGuide: 918768
* CoL: 5X5JK
* EoL: 295826
* EUNIS: 308678
* Fauna Europaea: 445923
* Fauna Europaea (new): c4d26346-351e-40b0-802e-5e65300bb1be
* GBIF: 5143675
* iNaturalist: 130099
* IRMNG: 10630269
* ITIS: 941709
* LepIndex: 231805
* LoB: 5657
* NatureServe: 2.865487
* NBN: NBNSYS0000006048
* NCBI: 934826

 |

 |